Diari Oficial de la Generalitat Valenciana


Sumari del DOGV 6132, del 28-10-2009 (2009/12729)

ACORD de 28 de setembre de 2009, de la Comissió Territorial d'Urbanisme de Castelló, relatiu a la modificació puntual número 13 del Pla general d'Almassora. Expedient número 2009/0191.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6132

Data del DOGV
:   28-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/12718


Data del document
:   28-09-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Almassora
    * pla d'urbanisme

ACORD de 28 de setembre de 2009, de la Comissió Territorial d'Urbanisme de Castelló, relatiu a la modificació puntual número 13 del Pla general d'Almassora. Expedient número 2009/0191. [2009/12856]  
Vist l'expedient de referència i de conformitat amb els següents   
Antecedents  
Primer. L'Ajuntament d'Almassora va acordar el 6 d'abril de 2009 exposar al públic la modificació, la qual cosa es va dur a terme mitjançant anuncis publicats en el periòdic El Mundo, de 7 de maig de 2009, i en el Diari Oficial de la Comunitat Valenciana, d'11 de maig de 2009. Transcorregut el període d'informació al públic, durant el qual no s'hi va formular cap al·legació, el Ple va aprovar provisionalment la modificació en sessió de 6 de juliol de 2009.  
Segon. El projecte consta de memòria i plànols.  
Tercer. L'objecte de la modificació és reordenar la qualificació del sòl dotacional públic que hi ha actualment a les illes DOT.DOC. 39-A (sòl dotacional docent) i FOS-XJS-0-D (sòl dotacional esportiu). L'actual ordenació d'aquesta zona és el resultat de la modificació puntual núm. 11 aprovada definitivament pel Ple de l'Ajuntament d'Almassora el 12 de gener de 2009 (Butlletí Oficial de la Província, de 17 de febrer de 2009).  
Mitjançant l'esmentada modificació puntual núm. 11 del Pla general es va qualificar com a sòl dotacional docent (FKK.EQA.24.Q) una parcel·la de 7.260 m².  
Aquesta modificació reordena i amplia aquest sòl dotacional docent, això per a fer front a la necessitat indicada per la Conselleria d'Educació de disposar d'un centre escolar de dues línies. A fi d'aconseguir una major superfície, com també poder remodelar l'entorn del futur centre escolar, partint de la superfície de terreny qualificada com a dotacional escolar en l'anterior modificació, es realitzen les actuacions següents:  
A. Es dedueix el sòl destinat a dotació docent en el límit que dóna al carrer Sant Ildefons, i es destina a l'ampliació d'aquest vial, que passa a tenir una amplària aproximada de 20 metres.  
B. Es destina a dotació docent el tram de vial previst en el planejament com a prolongació del carrer Francisco Pizarro que travessava l'illa.  
C. Es redueix la dotació esportiva i es qualifica en gran part com a dotació docent, i en part com a prolongació del carrer Teresa de Calcuta, al sud de l'actuació, i carrer innominat situat al nord d'aquesta, configurant una illa independent.  
Aquesta modificació afecta només sòl dotacional. El sòl dotacional esportiu tenia la condició d'ordenació estructural, per la qual cosa l'aprovació definitiva és autonòmica.  
Com a conseqüència de la modificació, el sòl dotacional docent KDN.QPY.59.M passa de 7.260,83 m² a 10.689,78 m² de superfície.  
El sòl dotacional esportiu passa de 8.045,82 m² a 3.136,22 m².  
El sòl dotacional viari augmenta en 1.480,66 m².  
Quart. El 16 de juliol de 2009 es va sol·licitar informe de la Conselleria d'Educació. Transcorregut el termini legalment previst, no s'ha emés l'informe.  
Fonaments de dret  
Primer. Aquesta modificació puntual del Pla general d'Almassora s'ha tramitat després de l'entrada en vigor de la Llei 16/2005, de 30 de desembre, urbanística valenciana (d'ara endavant LUV), per la qual cosa li és ja aplicable la nova Llei.  
Segon. La tramitació d'aquesta modificació puntual del Pla general d'Almassora ha sigut correcta, de conformitat amb el que estableix l'article 94.1 i 64 de la LUV. La documentació està completa en compliment del que disposa l'article 64 i concordants de la LUV.  
Tercer. L'article 36.3 de la LUV estableix que «la competència per a l'aprovació definitiva de l'ordenació estructural correspon a la Generalitat». D'altra banda, l'article 37.2 de la LUV disposa que «les decisions sobre l'ordenació detallada corresponen al municipi», i després s'afig que «la competència per a l'aprovació definitiva dels plànols que només fan referència a l'ordenació detallada correspon a l'ajuntament». L'article 37 de la LUV ha sigut desenvolupat per l'article 121 del Reglament d'ordenació i gestió urbanística i territorial, aprovat pel Decret 67/2006, de 19 de maig (d'ara endavant ROGTU), que, després d'assenyalar en l'apartat segon que «l'ordenació detallada pot ser establida, en sòl urbà, pels plans generals o per plans de reforma interior o estudis de detall, i en urbanitzable, mitjançant pla parcial», afig en l'apartat tercer que «és competència municipal l'aprovació i modificació de l'ordenació detallada».  
En el cas que ens ocupa es modifica la qualificació d'un sòl dotacional esportiu que segons el Pla general tenia la consideració d'ordenació estructural, per la qual cosa l'aprovació definitiva correspon a la Conselleria.  
Quart. La modificació que s'examina s'ajusta a criteris de racionalitat i millor satisfacció de l'interés general, i no hi ha obstacle per a la seua aprovació definitiva.  
Cinqué. La Comissió Territorial d'Urbanisme, a proposta del director general d'Urbanisme, és l'òrgan competent per a resoldre l'aprovació definitiva dels plans generals -i les seues modificacions- de municipis de menys de 50.000 habitants, de conformitat amb el que disposa el 10.a) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
En virtut de tot el que antecedeix, la Comissió Territorial d'Urbanisme de Castelló acorda:  
Aprovar definitivament la modificació puntual núm. 13 del Pla general d'Almassora.  
Contra l'instrument de planejament aprovat podrà interposar-se recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs o acció considere oportú.  
Castelló de la Plana, 28 de setembre de 2009.- El secretari de la Comissió Territorial d'Urbanisme: Fernando Renau Faubell.